b'\n_START_ARTICLE_\nChris Carter\n_START_SECTION_\nSrednje\xc5\xa1olska kariera\n_START_PARAGRAPH_\nCarter je pred vstopom v poklicni baseball obiskoval srednjo \xc5\xa1olo Sierra Vista High School v Las Vegasu, kjer je leta 2005 tudi osvojil prvenstvo zvezne dr\xc5\xbeave Nevada.\n_START_SECTION_\nChicago White Sox\n_START_PARAGRAPH_\nCarter je bil izbran v 15. krogu nabora lige MLB leta 2005. Svojo poklicno kariero je \xc5\xa1e istega leta za\xc4\x8del s podru\xc5\xbenico ekipe Bristol White Sox na stopnji Short Season. Odbil je 10 doma\xc4\x8dih tekov in domov poslal skupno 37 tekov. V naslednji sezoni je igral za ekipi v mestih Great Falls in Kannapolis in skupno zbral 16 doma\xc4\x8dih tekov in domov poslal 63 tekov. Leta 2007 je prav tako igral v Kannapolisu in odbil 25 doma\xc4\x8dih tekov ter domov poslal 93 tekov. Po koncu tiste sezone je bil poslan k ekipi Arizona Diamondbacks v zameno za Carlosa Quentina.\n_START_SECTION_\nOakland Athletics\n_START_PARAGRAPH_\n\xc5\xbde 2. tedna po tem, ko je bil poslan v Phoenix, je bil nato ponovno udele\xc5\xbeen v menjavi igralcev, ki je skupno spremenila domovanje osmih igralcev in v Arizono pripeljala Dana Harena. Leta 2008 je tako igral za ekipo Stockton Ports in odbil 39 doma\xc4\x8dih tekov ter domov poslal 104 teke. Imenovan je bil za novinca leta v ligi California League. Leto 2009 je razdelil med stopnjama Double-A v Midlandu in Triple-A v Sacramentu in odbijal s povpre\xc4\x8djem 0,329, imel 28 doma\xc4\x8dih tekov in domov poslal 115 tekov. Med letoma 2008 in 2009 ga je Baseball America imenovala za enega izmed 10. najbolj\xc5\xa1ih v klubu. Prav tako je med tema letoma dobil priznanje za Igralca leta kluba v ni\xc5\xbejih podru\xc5\xbenicah kluba. 20. novembra 2009 je bil postavljen na seznam 40-ih mo\xc5\xbe ekipe. Leta 2009 je bil imenovan za "Pod \xc4\x8drto najbolj\xc5\xa1ega odbijalca leta ni\xc5\xbejih podru\xc5\xbenic".._NEWLINE_9. avgusta 2010 je bil povi\xc5\xa1an v ligo MLB, a mu v svoji prvi tekmi ni uspelo zabele\xc5\xbeiti udarca v polje. Teden kasneje je bil poslan v Sacramento, saj mu v 19 odbijalskih nastopih z 12 izlo\xc4\x8ditvami z udarci ni uspelo zabele\xc5\xbeiti udarca v polje. Po koncu sezone v Sacramentu je bil ponovno vpoklican v Oakland. Svoj osebni niz brez udarca v polje v 33-ih poskusih je prekinil \xc5\xa1ele 20. septembra._NEWLINE_22. septembra 2010 je odbil svoj prvi doma\xc4\x8di tek v ligi MLB na tekmi proti ekipi Chicago White Sox, po koncu tiste sezone pa igral v zimski ligi v Venezueli._NEWLINE_6. julija 2012 je v 11. menjavi tekme proti ekipi Seattle Mariners kot odbijalec s klopi odbil svoj 3. doma\xc4\x8di tek sezone.'